
Avaliku ürituse „Võidu päev” loa taotluse rahuldamine
1. Asjaolud ja menetluse käik

04.05.2010.a. esitas Larissa Olenina i.k. 45511203727 Narva Linnavalitsuse Linnavara- ja Majandusametile avaliku ürituse loa taotluse.

Larissa Olenina kavandab viia läbi 09.05.2010.a. kellaajal 12.00-14.30 Narva linnas avalikkusele suunatud ürituse „Võidu päev“. Sihtgrupiks on linnaelanikud ja külalised. Eeldatav maksimaalne osavõtjate arv on 2000 inimest. Üritusest osavõtt on kõigile huvilistele tasuta ning alkoholi müüki ei toimu. Üritus viiakse läbi miitingu, kontserdi ja rongkäigu vormis. Miitingu ja kontserdi kohaks on Peetri plats. Rongkäigu läbiviimise marsruudiks on Peetri plats – Puškini tänav – Hariduse tänav – Vestervalli tänav – Sadama tee.  Avaliku üritusega kaasneb kõrgendatud turvarisk. Korra tagamiseks üritusel kasutatakse korrapidajad.
Juhindudes ülaltoodust ning Narva Linnavolikogu 06.03.2008.a määrusest nr 18 „Avaliku korra eeskiri” kuulub Larissa Olenina loa taotlus avaliku ürituse „Võidu päev” korraldamiseks rahuldamisele.
 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikes 1 sätestatule avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada Larissa Olenina taotlus avaliku ürituse „Võidu päev ” läbiviimiseks. 

3.2. Avaliku ürituse korraldajaks on Larissa Olenina, i.k. 45511203727, elukoht Võidu 16-64, Narva, tel. 56501261
3.3. Rongkäigu läbiviimise marsruudiks on Peetri plats – Puškini tänav – Hariduse tänav – Vestervalli tänav – Sadama tee. 
3.4. Miitingu ja kontserdi läbiviimise kohaks on Peetri plats, Narva.
3.5. Avalik üritus algab 09.05.2010.a. kell 12.00 ning lõpeb 09.05.2010 kell 14.30.

3.6. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnavara- ja Majandusametil teha korraldus asjaosalistele teatavaks. 
4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.
4.3. Korraldus jõustub seadusega sätestatud korras.

